Valga–Mõniste kitsarööpmeline raudtee
Valga–Mõniste kitsarööpmeline raudtee oli üks lõik Valga ja Pļaviņase (saksa Stockmannshof) trassil, mida hiljem lühendati Gulbene linnani ja mil oli kogupikkust 211 kilomeetrit. 15. augustil 1903 avati raudteeliin liikluseks ja 1970 lõpetati raudteel rongiliiklus, rööpad võeti üles ja endisest raudteest sai külavahetee. Aastal 2019 hakati kasutama endist raudteetrassi matkarajana. Valga–Mõniste–Ape–Alūksne–Gulbene raudtee säilinud 33 km pikkusel Alūksne–Gulbene raudteelõigul toimub regulaarne liiklus vastavalt sõiduplaanile.